**Beszámoló**

**Foggia 2017/18 tavaszi szemeszter**

Először is azzal kezdeném, a beszámolómat, hogy bíztatok mindenkit, hogy válassza az Erasmus programot, hiszen iszonyatosan nagy nemzetközi tapasztalatot ad, illetve az egyik legjobb nyelvtanulási lehetőségnek is tartom.

 Tehát akkor kezdjük is a várossal. Először is azt le kell szögezni, hogy ez egy kisváros, és nem feltétlenül, egy turisztikai látványosság, aki ilyen helyre szeretne menni, annak nem ezt a helyet ajánlom, viszont aki szereti a csendes kisváros hangulatát, annak Foggia a legjobb hely erre.

 Az egyetem, nagyon sokrétű, viszont azt rögtön az elején tisztáznunk kell, hogy minden olaszul van, tehát ha nem beszélsz egy szót sem olaszul, és itt szeretnél megtanulni, az nem fog működni,viszont nagy lehetőség az olasz tudásod fejlesztésére, a tanárok többsége nagyon segítőkész, és örülnek, ha egy erasmusos diák próbálkozik a nyelvhasználattal, legalábbis a bölcsészkaron ezt tapasztaltam.

 A hely varázsa még abban is rejlik, hogy nagyon sok erasmusos diák jön évről évre, így nemzetközi kapcsolatokban is gazdag hely, illetve nagyon jó lehetőség, a különböző emberek megismerésére és barátságok kialakítására, a legtöbben egyébként spanyolok, törökök, vagy ukránok, viszont találkoztam idén diákokkal Bulgáriából, Görögországból, illetve Magyarország szomszédos országaiból.

 Foggiaban, az erasmus iroda mellett működik egy szervezet a neve ESN, olasz egyetemisták és ex egyetemisták dolgoznak itt és minden esetben segítenek, ha szükség van rá. Sok utazást, kirándulást szerveznek, tavasszal, voltunk egy karneválon Manfredoniában, illetve egy nagyszabású eseményen Firenzében.

 Végül de nem utolsó sorban, beszélnünk kell arról is, hogy az olaszok nagyon nyitottak, viszont nagyon kevesen beszélnek angolul, ha sok olasz barát, reményében utazol, ismét azt tudom csak kiemelni, hogy nagyon fontos, egy alap olasztudás, hiszen a háztulajok sem beszélnek angolul, tehát ha lakást bérelsz, már ott látni fogod, hogy olasz tudás nélkül nem fog menni. Ezzel nem azt mondom, hogy lehetetlen olaszokkal barátkozni angolul, hanem azt, hogy sokkal nehezebb, illetve az egyetemre való bejárás is sokkal unalmasabb, hisz ott csak a nyelvszakosok beszélnek angolul.

Mindent egybevetve, én nagyon jól éreztem magam, és nagyon sokat fejlődött az olasztudásom, sok barátot szereztem, nem csak olasz hanem más nemzetiségűeket is, és nagyon sok pozitív élménnyel távoztam Foggiából, amelyek leírhatatlanok, és ezeket csak akkor lehet megérteni, ha te is megtapasztalod ezt a nemzetközi környezetet.

 Utolsó mondatként pedig azt mondom: „Merj belevágni, légy bátor!”

Kiss Bálint

2018.július 9.